**CATEDRA DE PROPEDEUTICĂ STOMATOLOGICĂ**

**“PAVEL GODOROJA”**

**FACULTATEA DE STOMATOLOGIE**

**PROGRAMUL DE STUDII: 0911.1 STOMATOLOGIE**

|  |  |
| --- | --- |
| Denumirea disciplinei | **Protezarea preclinică pe implante** |
| Tipul | Opțional |
| Anul de studii | IV |
| Componenta | De specialitate |
| Titularul de curs | Bajurea Nicolae, dr.șt.med., conf.univ.  Cheptanaru Olga, dr.șt.med., conf.univ. |
| Locația | Catedra de propedeutică stomatologică “Pavel Godoroja”, USMF “Nicolae Testemițanu”, Clinica stomatologică universitară nr.2, str. Mihai Viteazu 1 |
| Condiționări și exigențe prealabile de: | Program: pentru însușirea bună a disciplinei studentul anului V are nevoie de următoarele abilități: competențe confirmate în științele studiate la anul I, II, III și IV (Morfologia funcțională a sisitemului stomatognat, Biomateriale stomatologice, Tehnologia confecționării protezelor fixe, mobilizabile și totale); cunoașterea principiilor de formare a termenilor medicali. |
| Competențe: utilizarea internetului, Windows, Word, Excel, Power Point (procesarea documentelor, tabelelor electronice și prezentărilor, utilizarea programelor de grafică); abilitatea de comunicare și lucru în echipă; calități – toleranță, compasiune, creativitate, inițiativă, autonomie. |
| Misiunea disciplinei | Protezarea preclinică pe implante are drept scop introducerea și prezentarea importanței protezării preclinice pe implante în tratamentul stomatologic. Pregătirea aprofundată și integrarea cunoștințelor a viitorilor medici stomatologi în domeniul realizării restaurărilor pe implante ale edentațiilor parțiale și a celei totale este absolut necesară în formarea medicului stomatolog. Furnizarea informațiilor necesare cunoașterii și aplicării practice a principiilor preclinice și a celor clinice și de laborator ale reabilitării protetice implantare este indispensabilă. |
| Tematica prezentată | „Protezarea preclinică pe implante” este un compartiment indispensabil al proteticii dentare atât pentru propedeutica stomatologică cât și pentru celelalte ramuri ale stomatologiei moderne. Instruirea studenților la etapa preclinică a protezării pe implante este efectuată prin familiarizarea acestora cu specificul protezării pe implante în tratamentul stomatologic protetic: tipurile de bonturi protetice, planificarea realizării restaurării, tipurile de restaurări implanto-protetice și etapele necesare realizării acestora. Fiecare aspect are un rol hotărâtor în asigurarea succesului de tratament implanto-protetic. |
| Finalități de studiu | * să însușească termenii de specialitate în protezarea pe implante şi utilizarea lor în context în mod adecvat; * să identifice formele clinice de edentație în care se inidică tratamentul implanto-protetic; * să cunoască elementele fundamentale clinice ale terapiei protetice pe implante; * să aibă suficiente cunoștințe referitoare la materialele și tehnologiile utilizate pentru realizarea suprastructurilor protetice pe implante; * să cunoască particularitățile etapelor clinico-tehnice a varietăților de restaurări implantare; * să cunoască specificul de de amprentare în terapia protetică pe implante; |
| Manopere practice achiziționate | * Cunoașterea particularităților anatomice ale cîmpului protetic edentat parțial sau total, favorabil pentru tratamentul implanto-protetic fix, mobilizabil și mobil. * Însușirea clasificării edentațiilor în protetica pe implante. Cunoașterea instrumentarului, componentelor protetice și clinice ale restaurărilor implanto-protetice. * Cunoașterea particularităților etapelor clinico-tehnice ale varietăților de restaurări implantare. * Cunoașterea tipurilor de agregare a protezelor fixe implanto-purtate (cimentare, înșurubare, mijloace speciale). * Cunoașterea principiilor de amprentare și de realizare a modelelor de lucru în reabilitarea implanto – protetică. * Însușirea aspectelor biomecanice corelate cu restaurarea protetică pe implante. * Cunoașterea materialelor, instrumentelor, aparaturii necesare tehnologiei protezelor parțiale sau totale mobile și mobilizabile cu sprijin implantar. * Cunoașterea conceptelor în supraprotezarea totală pe implante. Cunoașterea mijloacelor de menținere sprijin și stabilizare a protezelor parțiale și/sau totale cu ajutorul implantelor. Conceperea planului de tratament a protezelor parțiale și/sau totale cu sprijin implantar. * Efecuarea amprentării câmpului protetic edentat parțial și total pe modelul fantom . * Cunoașterea tehnicii de realizare a modelului de lucru și mezostructurii. * Cunoașterea etapelor clinico-tehnice de realizare a protezelor mobilizabile și mobile parțiale sau totale ancorate pe implanturi. |
| Forma de evaluare | Examen |